62017TJ0420_INF
Решение на Общия съд (осми разширен състав) от 23 септември 2020 г. — Portigon/ЕСП
(Дело T‑420/17)
„Икономически и паричен съюз — Банков съюз — Единен механизъм за преструктуриране на кредитни институции и някои инвестиционни посредници (ЕМП) — Единен фонд за преструктуриране (ЕФП) — Решение на ЕСП за изчисляване на предварителните вноски за 2017 г. — Жалба за отмяна — Пряко и лично засягане — Допустимост — Съществени процесуални правила — Удостоверяване на решението — Задължение за мотивиране — Ограничаване на действието на съдебното решение във времето“
1.
Жалба за отмяна — Физически или юридически лица — Процесуална легитимация — Актове, които ги засягат пряко и лично — Решения на Единния съвет за преструктуриране (ЕСП) за изчисляване на предварителните вноски към Единния фонд за преструктуриране (ЕФП) — Пряко и лично засягане на институция, която дължи такива вноски
(член 263, четвърта алинея ДФЕС; член 67, параграф 4 и член 70, параграф 2 от Регламент № 806/2014 на Европейския парламент и на Съвета)
(вж. т. 40, 41, 91 и 94)
2.
Жалба за отмяна — Основания — Съществено процесуално нарушение — Липса на удостоверяване на обжалваното решение — Необходимост освен липсата на удостоверяване да се твърди и наличието на вреда или на други пороци — Липса — Основание, което съдът трябва служебно да вземе предвид
(член 263 ДФЕС)
(вж. т. 47—52)
3.
Жалба за отмяна — Основания — Съществено процесуално нарушение — Липса на удостоверяване на обжалваното решение — Приложение към обжалваното решение, което съставлява съществен елемент от него — Неподписан електронен документ, който не е неразделно свързан с текста на обжалваното решение
(член 263 ДФЕС)
(вж. т. 58, 59 и 66)
4.
Жалба за отмяна — Основания — Съществено процесуално нарушение — Липса на удостоверяване на акт — Липса или непълнота на мотивите — Основание, което съдът трябва служебно да вземе предвид
(членове 263 ДФЕС и 296 ДФЕС)
(вж. т. 61, 62 и 129)
5.
Актове на институциите — Мотивиране — Задължение — Обхват — Тясна връзка между задължението за мотивиране и правото на ефективна съдебна защита
(член 296, втора алинея ДФЕС; член 47 от Хартата на основните права)
(вж. т. 86—90 и 92)
6.
Актове на институциите — Мотивиране — Задължение — Обхват — Решение на Единния съвет за преструктуриране (ЕСП) за изчисляване на предварителните вноски към Единния фонд за преструктуриране (ЕФП) — Непрозрачност на изчисляването на предварителните вноски — Изчисляване на вноските чрез използване на поверителните данни на останалите институции по взаимозависим начин — Неизпълнение на задължението за мотивиране, което за частта от изчислението, свързана с коригирането в зависимост от рисковия профил, се дължи на изтъкнатата с възражение незаконосъобразност на членове 4—7 и 9 от Делегиран регламент 2015/63 и на приложение I към него
(членове 296 ДФЕС и 277 ДФЕС; член 67, параграф 4 и член 70, параграф 2 от Регламент № 806/2014 на Европейския парламент и на Съвета; членове 4—7 и 9 от Регламент 2015/63 на Комисията и приложение I към него; член 103 от Директива 2014/59 на Европейския парламент и на Съвета)
(вж. т. 95, 98, 105, 110—113, 127 и 129—131)
7.
Жалба за отмяна — Отменително решение — Последици — Ограничаване от Съда — Решение на Единния съвет за преструктуриране (ЕСП) за определяне на предварителните вноски към Единния фонд за преструктуриране (ЕФП) — Отмяна, която поставя под съмнение законосъобразността на събирането на парични суми, извършено на основание на отменения акт — Риск от засягане на правната сигурност във връзка със съответните интереси — Липса
(член 264, втора алинея ДФЕС)
(вж. т. 134—137)
Предмет
Искане на основание член 263 ДФЕС за отмяна на решението на ЕСП, прието на изпълнителната му сесия от 11 април 2017 г., относно предварителните вноски за 2017 г. в Единния фонд за преструктуриране (SRB/ES/SRF/2017/05), в частта, в която се отнася до жалбоподателя
Диспозитив
1)
Отменя по отношение на Portigon AG решението на Единния съвет за преструктуриране (ЕСП), прието на изпълнителната му сесия от 11 април 2017 г., относно предварителните вноски за 2017 г. в Единния фонд за преструктуриране (SRB/ES/SRF/2017/05).
2)
ЕСП понася, наред с направените от него съдебни разноски, и тези на Portigon.
3)
Европейската комисия понася направените от нея съдебни разноски.